ภูวนาท คุนผลิน

ดร.ภูวนาท คุนผลิน   (เกิดเมื่อวันที่ 2 กุมภาพันธ์ 2519) เป็นนักร้อง นักจัดรายการวิทยุ และนักแสดงชาวไทย

ประวัติ 
ภูวนาท คุนผลิน เป็นบุตรของร้อยเอกชม คุนผลิน กับ ดร.มาลีรัตน์ คุนผลิน และเป็นน้องชายของ ดร.ภูวนิดา คุนผลิน สมาชิกสภาผู้แทนราษฎร พรรคเพื่อไทย จบการศึกษาระดับประถม-มัธยมศึกษาตอนต้นจากโรงเรียนเซนต์คาเบรียล และระดับธยมศึกษาตอนปลายจากโรงเรียนเตรียมอุดมศึกษา ระดับอุดมศึกษาจากคณะเศรษฐศาสตร์ จุฬาลงกรณ์มหาวิทยาลัย จบปริญญาโท คณะนิเทศศาสตร์ จุฬาลงกรณ์มหาวิทยาลัย   จบปริญญาเอก หลักสูตรปริญญาปรัชญาดุษฎีบัณฑิต สาขาวิชารัฐประศาสนศาสตร์ มหาวิทยาลัยรามคำแหง เข้าสู่วงการบันเทิงด้วยการเป็นผู้ชนะเลิศการประกวดโค้กมิวสิคอวอร์ดฯ และยังชนะเลิศการประกวดซิงกิ้งคอนเทสต์ จุฬาลงกรณ์มหาวิทยาลัย  เป็น 1 ในผู้ชนะการประกวดสตาร์เสิร์ชจัดโดยแกรมมี่ และยังเป็นตัวแทนประเทศไทยร่วมเอเชียไลฟ์ เฟสติวัลที่ญี่ปุ่น

ภูวนาทร้องเพลงประกอบละครเรื่อง ทรามวัยกับไอ้จก ชื่อเพลง "ฉันยังรอเธอ" และออกผลงานอัลบั้ม  อั๋น-อัลลิมิเต็ด "ซีรีส์โกลด์" อมตะสุนทราภรณ์ , Your  song 1-2 และเพลงประกอบละครอีกหลายเรื่อง

ภูวนาทเคยลงสมัครรับเลือกตั้งสมาชิกสภากรุงเทพมหานครปี 2549 สังกัดพรรคไทยรักไทย แต่ไม่ได้รับเลือกตั้ง

เขาสมรสกับอลิสา พันธุศักดิ์ ชาวเมืองพัทยา​ เมื่อวันที่ 14 มกราคม พ.ศ. 2560 ณ คริสตจักรวัฒนา กรุงเทพมหานคร เนื่องจากภรรยานับถือศาสนาคริสต์ นิกายโปรแตสแตนท์ และมีพิธีแบบไทยวันที่ 16 มกราคมปีเดียวกัน มีบุตรสองคนชื่อภูริท คุนผลิน ชื่อเล่นว่าพอล (14 พฤษภาคม พ.ศ. 2561) โดยชื่อเล่นตั้งตามนามนักบุญเปาโลและพ้องกับคำว่าพอเพียง และ ภูมิคุณ พันธุศักดิ์ คุนผลิน ชื่อเล่นว่าพีท (23 กันยายน พ.ศ. 2564)

ผลงานเพลง 

 อั๋น-อัลลิมิเต็ด
 ขอแค่คิดถีง
 ทรามวัยกับไอ้จก
 Your  song 1-2

ผลงานการแสดง 

 พ.ศ. 2560 Club Friday Celeb's Stories ตอนแย่งชิง (เอไทม์ มีเดีย/จีเอ็มเอ็ม 25) เป็น พิธีกรรายการเที่ยงวันนี้ (รับเชิญ)
 พ.ศ. 2565 คือเธอ (ทอง เอ็นเตอร์เทนเมนต์/ช่อง 3) เป็น พิธีกรรายการ เปิดปมข่าว (รับเชิญ)

คอนเสิร์ต 

 คอนเสิร์ต สลีพเลส โซไซตี้ คอนเสิร์ต (11 มิถุนายน 2554)
 คอนเสิร์ต The Duet Show-Soundtracks of Love (6 กันยายน 2546)
คอนเสิร์ต ถูกใจคนไทย ร่วมใจใช้สินค้าถูกกฎหมาย (17 สิงหาคม 2545)
คอนเสิร์ต พลังแผ่นดิน (20 พฤศจิกายน 2542)

ผลงานพิธีกร

โทรทัศน์ 
 พ.ศ. 2551 : รายการ TNN News Variety วันจันทร์ - วันศุกร์ เวลา 15.05 - 16.00 น. ทางช่องทีเอ็นเอ็น 16 ร่วมกับ กัญญารัตน์ พิมพ์สวัสดิ์, สุภิญญา รูปขำดี (2551 - 25 ธันวาคม 2557)
 พ.ศ. 2555 : รายการ Business Watch จับกระแสธุรกิจ วันจันทร์ - วันศุกร์ เวลา 20.00 - 20.30 น. ทางช่องทีเอ็นเอ็น 16 ร่วมกับ ศิรนุช โรจนเสถียร, จิรายุ กาศเจริญ (2555 - 2557)
 พ.ศ. 2558 : รายการ GMM News วันจันทร์ - วันศุกร์ ทางช่องจีเอ็มเอ็ม 25 ร่วมกับ อังศ์วรา ธีระตันติกานนท์, ทวีรัตน์ จิรดิลก, ศิรนุช โรจนเสถียร, ชลิตา เฟื่องอารมย์, พงศ์สิรี บรรลือวงศ์, ศัลย์ อิทธิสุขนันท์, สุธิดา พลาวงศ์, พงษ์พิสุทธิ์ ผิวอ่อน, เกรซ มหาดำรงค์กุล, นาเดีย โสณกุล, นาวิน เยาวพลกุล, รัฐศาสตร์ กรสูต, วนิษา เรซ, พิภู พุ่มแก้วกล้า, เกรียงไกรมาศ พจนสุนทร, กมลพร วรกุล (5 มกราคม 2558 - 1 มิถุนายน 2561)
 พ.ศ. 2558 : รายการ Club Friday Show (ผลิตโดย CHANGE2561) วันเสาร์ เวลา 12.00 - 13.00 น. ทางช่องวัน (กด 31) ร่วมกับ สายทิพย์ มนตรีกุล ณ อยุธยา, นภาพร ไตรวิทย์วารีกุล (7 พฤษภาคม 2565) (เดิมออกอากาศทางช่องจีเอ็มเอ็ม 25 วันเสาร์ เวลา 18.20 - 20.00 น. (12 กุมภาพันธ์ 2558 - 26 ธันวาคม 2563) และช่องอมรินทร์ทีวี (กด 34) วันเสาร์ เวลา 17.30 - 19.00 น. (2 มกราคม 2564 - 30 เมษายน 2565))
 พ.ศ. 2559 : รายการ ข่าวคลุกข้าว วันจันทร์ - วันศุกร์ เวลา 18.30 - 19.00 น. ทางช่องจีเอ็มเอ็ม 25 ร่วมกับ ยิ่งศักดิ์ จงเลิศเจษฎาวงศ์  (31 พฤษภาคม 2559 - 28 เมษายน 2560)
 พ.ศ. 2561 : รายการ คุยแซ่บShow (ผลิตโดย Orange Mama) วันจันทร์ - วันศุกร์ เวลา 13:05 - 14:05 น. ทางช่องวัน 31 ร่วมกับ ปนัดดา วงศ์ผู้ดี, เมทินี กิ่งโพยม, ตั๊กแตน ชลดา, เป็นหนึ่ง วงษ์ภูดร, พัสกร พลบูรณ์, ปิยะวัฒน์ เข็มเพชร, ธัญญาเรศ เองตระกูล, พรชิตา ณ สงขลา, ปณิตา ธรรมวัฒนะ, ธัณย์สิตา สุวัชราธนากิตติ์, เป็กกี้ ศรีธัญญา (3 มกราคม 2561)
 พ.ศ. 2562 : รายการ ต้มยำอมรินทร์ (ผลิตโดย CHANGE2561) วันจันทร์ - วันศุกร์ เวลา 12.30 - 13.30 น. ทางช่องอมรินทร์ทีวี ร่วมกับ อ้วน รีเทิร์น, ปนัดดา วงศ์ผู้ดี, นิภาภรณ์ ฐิติธนการ, ณัฎฐพัชร์ วิภัทรเดชตระกูล, ชวัลกร วรรธนพิสิฐกุล (5 สิงหาคม 2562)
 พ.ศ. 2563 : รายการ ถามสุดซอย (ผลิตโดย รวมหัว ทีวี) วันจันทร์ - วันศุกร์ เวลา 22:30 - 23:20 น. ทางช่องเนชั่นทีวี ร่วมกับ ดารณีนุช ปสุตนาวิน, พรหมพร ยูวะเวส, ธัญญาเรศ เองตระกูล, นภัส ธีรดิษฐากุล (1 กรกฎาคม 2563 - 23 กุมภาพันธ์ 2564)
 พ.ศ. 2563 : รายการ ถามสุดซอย Weekend (ผลิตโดย รวมหัว ทีวี) วันเสาร์ - วันอาทิตย์ เวลา 22:30 - 23:15 น. ทางช่องเนชั่นทีวี ร่วมกับ ดารณีนุช ปสุตนาวิน, พรหมพร ยูวะเวส, ธัญญาเรศ เองตระกูล, ทศวรรต ทะสุวร , ศรราม เทพพิทักษ์ (3 ตุลาคม 2563 - 28 กุมภาพันธ์ 2564)
 พ.ศ. 2564 : รายการข่าวบันเทิง “แซะ” คุยแคะแกะเกา เมาท์อีกมุม (ผลิตโดย CHANGE2561) วันจันทร์ - วันพฤหัสบดี เวลา 17.50 - 18.50 น. ทางช่องอมรินทร์ทีวี ร่วมกับ ปนัดดา วงศ์ผู้ดี, จาตุรงค์ มกจ๊ก, ธงธง มกจ๊ก, นิภาภรณ์ ฐิติธนการ, ปรียาดา สิทธาไชย (15 พฤศจิกายน 2564)
 พ.ศ. 2565 : รายการ ดราม่าวันนี้ (ผลิตโดย เซ้นส์ เอนเตอร์เทนเมนท์ และ ชินะ เอ็นเตอร์ไพรส์) วันจันทร์ - วันศุกร์ เวลา 20.30 - 21.30 น. ทางช่อง 9 เอ็มคอตเอชดี ร่วมกับ ปนัดดา วงศ์ผู้ดี, เมทนี บุรณศิริ, นารากร ติยายน (1 กุมภาพันธ์ 2565 - 29 มิถุนายน 2565)
 พ.ศ. 2565 : รายการ เป็นเรื่องใหญ่ (ผลิตโดย รวมหัว ทีวี) วันจันทร์ - วันศุกร์ เวลา 17:15 - 18:00 น. ทางช่องเจเคเอ็น 18 ร่วมกับ กรุณพล เทียนสุวรรณ, ธัญญาเรศ เองตระกูล (14 กุมภาพันธ์ 2565)
 พ.ศ. 2565 : รายการ Talking Thailand ทุกวันพุธ เวลา 19.00-20.30 น. ทางช่อง VoiceTV ร่วมกับ ธีรัตถ์ รัตนเสวี , ลักขณา ปันวิชัย (โดยร่วมจัดรายการแทน ดร.วันรัก สุวรรณวัฒนา ซึ่งติดภารกิจอยู่ต่างประเทศ)(วันที่ 26 ตุลาคม 2565 เป็นต้นไป)
 พ.ศ. 2566 : รายการ เคลียร์ชัดชัด (ผลิตโดย ชินะ เอ็นเตอร์ไพรส์) วันจันทร์ - วันศุกร์ เวลา 13.00 - 13.45 น. ทางช่องเวิร์คพอยท์ ร่วมกับ ปนัดดา วงศ์ผู้ดี, นารากร ติยายน (4 มกราคม 2566 - ปัจจุบัน)
 พ.ศ. 2566 : รายการ นางร้าย Thailand  (Devil Angel Thailand) รายการเรียลลิตี้โชว์เพื่อคัดเลือกนักแสดงละครโทรทัศน์ วันศุกร์ เวลา 22.15 น. ทางช่อง8 (15 กันยายน 2566 - ปัจจุบัน)

ออนไลน์ 
 พ.ศ. 2564 : รายการ GREEN MORNING SHOW ทุกวัน เวลา 07.00 - 08.00 น. ทางช่อง YouTube & App: AtimeOnline ร่วมกับ ดีเจพี่อ้อย-นภาพร ไตรวิทย์วารีกุล, ดีเจอ้อม-สุนิสา สุขบุญสังข์, ดีเจอุ้ม-ขจรกิติ์ พ้นภัย (เริ่มวันที่ 4 มกราคม 2564-)
 พ.ศ. 2564 : นั่งคุย LIVE ทุกวันพฤหัสบดี เวลา 20.30 น. ทางช่อง YouTube & FB: Unpuwanart อั๋น ภูวนาท
 พ.ศ. 2565 : ข่าวจบ คนไม่จบ เวลา 20.00 น. ทางช่อง Youtube : ข่าวสด โดยจัดรายการคู่กับ ลักขณา ปันวิชัย(คำผกา)

อ้างอิง

แหล่งข้อมูลอื่น 
 ภูวนาท คุนผลิน ที่ยูทูบ
  1
  2
  
  
 ไฮไฟฟ์ของภูวนาท คุณผลิน 

บุคคลจากโรงเรียนเซนต์คาเบรียล
นิสิตเก่าคณะเศรษฐศาสตร์ จุฬาลงกรณ์มหาวิทยาลัย
บุคคลจากโรงเรียนเตรียมอุดมศึกษา
คริสต์ศาสนิกชนนิกายโปรเตสแตนต์ชาวไทย
บุคคลจากศาสนาพุทธที่เปลี่ยนไปนับถือศาสนาคริสต์
นักร้องชายชาวไทย
นักแสดงชายชาวไทย
นักจัดรายการวิทยุ
ดีเจ
ผู้ประกาศข่าวช่องนิวทีวี-เจเคเอ็น 18
พรรคไทยรักไทย
พิธีกรชาวไทย
ยูทูบเบอร์ชาวไทย
บุคคลในสังกัดเอไทม์ มีเดีย
บุคคลที่สมรสแล้ว